
᾿Ἐν Ναυπάκτῳ τῇ αῦ Ἑ)βοίου 1927 


Ὠρὸς τὴν Σεβαστὴν Ἱερὰν Σύνοδον τῆς 
Ἐκκλησίας τῆς Ελλάδος 


Λαβὼν Ὕ μετέραν ἐντολὴν ὕπ᾽ ἆριϑ. Πρωτ. 1505) 
3569 τῆς 95. Ἰουλίου ἐν. ἔτ., ὅπως «συμφώνως τῇ 
κατὰ τὴν συνέλευσιν τοῦ Φεβρουαρίου ἐν. ἔτ. ἄποφά- 
σει τῆς Ἱεραρχίας, περὶ συμμετοχῆς τῆς ᾿Εκκλησίας 
τῆς ᾿Ελλάδος εἰς τὸ ἐν Λωζάννῃ ΓΠΠαγκόσμιον Συνέ- 
δριον, Πίστεως καὶ Διοιχήσεως», ἀντιπροσωπεύσω ἓν 
τῷ εἰρημένῳ Συνεδρίῳ τὴν ᾿Εκκλησίαν τῆς Ἕλλά- 
δος μετὰ τῶν Καϑηγητῶν τῆς Θεολογίας ἐν τῷ ᾿Ι]α- 
γεπιστημίῳ κ.χ. ᾿Αμίλκα ᾿Αλιβιζάτου, Κων. Δυο- 
βουνιώτου καὶ Λημ. Μπαλάνου», ἀνεχώρησα ἐγκαί- 
ρως εἰς Λωζάννην, μετέσχον δὲ μετὰ τῶν ὡς ἄνω κ. κ. 
Καϑηγητῶν τῶν ἐργασιῶν τοῦ Συνεδρίου κατὰ τὸ 
πρόγραμμα αὐτοῦ, ἀπὸ τῆς ὃ--31 παρελϑ. Αὐγού- 
στου. 

Τοῦ Συνεδρίου μετέσχον ἐπίσης πᾶσαι αἷ ᾿Ορϑό- 
δοξοι ᾿Εκκλησίαι πλὴν τοῦ Πατριαρχείου ᾿Αντιο- 
χείας, ἀντεπροσωπεύοντο.δ᾽ ἐν αὐτῷ, ἀριϑμοῦντι περὶ 
τὰ 500 μέλη, 90 περίπου ’Ἐκκλησίαι καὶ ὁμολογίαι. 
"Ὑπῆρξε δὲ ἄκρως μεγαλειώδης καὶ συγκινητικὴ ἢ διὰ 
προσευχῆς ἐν τῷ Καϑεδρικῷ Ναῷ τῆς Λωζάννης ἔναρ- 
ἕξις τῶν ἐργασιῶν τοῦ Συνεδρίου, οὗ τὰ μέλη παρὰ 
τὴν ποικιλίαν τῶν φυλῶν, γλωσσῶν καὶ ὁμολογιῶν, 
κατὰ τρόπον πρωτοφανῆ ἐν τῇ “Ἱστορίᾳ τῆς ᾿Εχκλη- 
σίας συγχεντρωϑέντα ἐπὶ τὸ αὐτὸ ὑπὸ ἑνὸς κοινοῦ 
πόϑου ἐφέροντο, τῆς πραγματοπο ήσεως τῆς εὐχῆς 
τοῦ Σωτῆρος, «ἵνα πάντες ἕν ὦσι» καὶ μίαν ἐτόνι- 
σαν ἕκαστος ἐν τῇ ἰδίᾳ διαλέκτῳ πρὸς τοῦτο προ- 
σευχήν. 

Καὶ ἐπὶ τῷ τέλει τούτῳ, μετὰ φιλεργίας καὶ προ- 
ϑυμίας μεγάλης εἰργάσϑησαν πάντα τὰ μέλη, ὀψφεί- 
λω δὲ ἰδίᾳ νὰ τονίσω τὴν εἰς τὰς ἐργασίας τοῦ Συ- 


νεδρίου μεγάλην συμβολὴν τῶν ἀνωτέρω μνημ' :εὐ-. 
θέντων χ.κ. Καϑηγητῶν, ἐνισχυόμενα μὲν διὰ συ- 
χνῆς προσευχῆς πρὸς τὸν εἰπόντα «τὰ ἀδύνατα παρὰ 
ἀνϑρώποις δυνατά ἐστι παρὰ τῷ Θεῷ», διευκολυνό-᾽ 
μενα δὲ ὑπὸ τοῦ ιἱοϑετηϑέντος ουστήματος τῆς ἔρ- 
γασίας, περὶ ὃ ϑεωρῶ μὲν περιτὸν νὰ ἐνδιατρίψω, 
τὸ ὁποῖον ὅμως τιμᾷ καὶ ἄλλους μέν, ἰδιαίτατα δὲ 
τὸν ἐκ τῶν πρωτεργατῶν τοῦ Συνεδρίου καὶ ἀκάμα- 
τον αὐτοῦ Πρόεδρον. (Πατ]6ο Η. Βτοηῖ, ᾿Επίσκοπον 
τῆς Πολιτείας τῆς Λυτικῆς Νέας Ὑόρκης τῆς. Αµε- 
ρικῆς. Εἶχε δὲ τὸ Συνέδριον σπουδαιότατα ζητήματα 
πρὸς σύσκεψιν καὶ διατύπωσιν γνώμης, ἤτοι 1) τὸ 
Διάγγελμα τῆς “Εκκλησίας πρὸς τὸν χόσμον, 9) τὴν 
φύσιν τῆς ᾿Εκκλησίας, 9) τὴν κοινὴν ὁμολογίαν Πί- 
στεῶς τῆς ᾿Εκκλησίας, 4) τὸ “Ἱερατικὸν ἀξίωμα, δ) 
τὰ Μυστήρια καὶ ϱ) τὴν ἕνωσιν τοῦ Χριστιανικοῦ 
κόσμου καὶ τὰς ἄχρι τοῦδε σχέσεις. τῶν ὑφισταμένων 
᾿Εκκλησιῶν. 

Τὰς ἐπὶ τῶν ϑεμάτων τούτων ἀντιλήψεις των ἄνέ-᾽ 
πτυξαν οἳ ἓν τῷ Συνεδρίῳ ἀντιπρόσωποι τῶν "ηρ-. 
ϑοδόξων 'Εκκλησιῶν εὐϑὺς ἐν τῇ Α’΄ Συνεδῥίᾳ διὰ 
τοῦ Σεβ. Μητροπολίτου Θυατείρων κ. Γερμανοῦ, 
ἀντιπροσώπου τοῦ (ἰχουμενικοῦ Πατριαρχείου δια- 
τυπώσαντος τὰς γενικὰς γραμμάς, ἃς ϑὰ ἠκολούϑουν 
ἓν τῇ ἐπὶ μέρους ἐρεύνῃ καὶ ἐξετάσει ἑκάστου ξξ αὖ- 
τῶν. ᾿Επειδὴ δὲ αἱ ἀναπτυχϑεῖσαι ἐν γενικαῖς γραµ- 
μαῖς ϑεωρίαι ὑπῆρξαν καὶ ὃ γνώμων καὶ ὃ κανὼν 
τῆς περαιτέρω ἐργασίας τῶν ᾿Ορϑοδόξων ἔν τε τῇ 
δλομελείᾳ τοῦ Συνεδρίου καὶ ἐν ταῖς ἐπιτροπαῖς καὶ. 
ὑποεπιτροπαῖς, ἐξηγοῦσι δὲ καὶ τὴν πρὸς τὸ ᾿Συνέ 
δοιον δήλωσιν αὐτῶν, περὶ ἧς κατωτέρω λόγος, ἐπι- 
τῥαπήτω μοι νὰ ἀναφέρω αὐτὰς ἐνταῦθα ἐν ἁδροτά- 
ταις γραμμαῖς. «Ἡ ’Ορϑόδοξος ᾿Εχκλησία μετὰ προ- 
ϑυμίας μετασχοῦσα πρὸ ἑπταετίας τοῦ ἓν Γενεύῃ συ- 
γελϑόντος προχαταρκτικοῦ Συνεδρίου, περὶ Πίστεως 
καὶ Διοικήσεως, ἔδειξεν οὔκ ὀλίγον ἐνδιαφέρον κατὰ 
τὸν χρόνον τῆς προπαρασκευῆς τοῦ παρόντος. Σύνε- 
δρίου. Καίπερ δὲ τὰ στίγματα τοῦ Κυρίου ᾿ ἐν τῷ σώ- 
ματι αὑτῆς βαστάζουσα, ἔσπευσε νὰ προσέλϑῃ, ἵνα 
συντελέσῃ τὸ καϑ᾽ ἑαυτὴν εἲς τὴν ἀνέγερσιν τοῦ οἷ- 

κοδομήματος τῆς Ενώσεως. Ἡ ᾿Ορϑόδοξος Έλχλη- 
σία συμφώνως πρὸς τὴν διδασκαλίαν τοῦ (Κυρίου καὶ 
τῶν ᾿Αποστόλων ϑεωρεῖ ἀναγκαίαν τὴν ἕνωσιν τῶν 
'Εχκλησιῶν, τὰ δὲ ἀποτελέσματα τῆς διαστάσεως καὶ 
τοῦ χωρισμοῦ ὀλέϑρια εἴς τε τὴν ἐξωτερικὴν καὶ εἰς 
τὴν ἐσωτερικὴν δρᾶσιν τῆς ᾿Εκκλησίας. Εἰς τὴν ἐξω- 
τερικήν, διότι δυσχεραίνεται ἢ καὶ καϑίσταται ἁδύ- 
νατον τὸ ἔργον τῆς ἐπιτυχοῦς διαδόσεως τοῦ Χρι- 
στιανισμοῦ εἰς τοὺς μήπω ἐπιστραφέντας λαούς. Εἰς 
τὴν ἐσωτερικήν, διότι ἡ ἀναγέννησις τῶν Χριστια- 
νῶν τότε μόνον δύναται νὰ ἐχτελεσϑῇ τελείως, ὅταν 
αὕτη πραγματοποιῆται ὑπὸ ᾿Εχκλησίας ἥνωμένης καὶ 
ὔχι ὑπὸ διῃοημένων καὶ ἔστιν ὅτε ἀλληλομαχομένων 
'Εκκλησιῶν. Ἢ 'Ὀρϑόδοξος Εκκλησία εὔχεται διη- 
νεχῶς ὑπὲρ τῆς τῶν πάντων ἑνώσεως, 

"Ὄρος ὅμως ἀπαραίτητος τῆς ἑνώσεως εἶναι ἡ 
ἕνωσις ἐν τῇ πίστει. Τὸν κανόνα τῆς τοιαύτης ἆντι- 
λήψεως περὶ τῆς ἑνώσεως ἔδωχεν ἤδη ὁ ἱερὸς Φώτιος 
ἓν τῇ ἐπιστολῇ αὐτοῦ πρὸς τὸν Πάπαν Νικόλαον 
εἰπὼν ὅτι, ἐκεῖνα μόνον ὀφείλομεν πάντες νὰ σεβώ- 
μεϑα χαὶ νὰ ἀκολουϑῶμεν ὅσα ἐπισήμως περὶ πίστεως 
ἀνεγνωρίσϑησαν χαὶ καϑωρίσϑησαν. Συμφώνως πρὸς 
τὴν ἀρχὴν ταύτην ἣ '“Ορϑόδοξος 'Εχκλησία ἀφίνει 
μὲν ἱκανὴν ἐλευϑερίαν εἰς τοὺς ϑεολόγους αὐτῆς, συμ- 
φώνως πρὸς τὴν ἀρχὴν τοῦ Αὐγουστίνου ἱη ἀπὈϊ!ο 
Ι1Ὀ6τία5, ἐπιμένει ὅμως ἓν τῇ συμφωνίᾳ ἐν τοῖς ἄναγ- 
καίοις: Ἰπ ποζσθβθάτί!5 ππἰία5ς, ἅτινα χαϑωρίσϑησαν 
ἓν τῇ ἀρχαιότητι διὰ τῶν ἀποφάσεων τῶν ἑπτὰ Οἱ- 
κουμενικῶν Συνόδων. Ἢ πίστις λοιπὸν τῆς ἆδιαι- 
ρέτου ᾿Εχχλησίας τῶν ὀκτὼ πρώτων αἰώνων δέον 
νὰ ἀποτελέσῃ τὴν βάσιν πάσης πρὸς ἕνωσιν συζητή- 
σεως. Τὸ ὀρϑὸν τῆς βάσεως ταύτης ἀνεγνώρισαν 
ἄλλωστε κατὰ τὰς διαφόρους πρὸς ἀλλήλους συναν- 
τήσεις 'Ορϑόδοξοι, Παλαιοκαϑολικηὶ καὶ ᾿Αγγλι- 
κανοί. Οὐδεὶς ϑὰ εὑὗρεϑῇ ὑρϑόδοξος ϑεολόγο-, ὅστις 
ϑὰ ἀνεδέχετο νὰ συζητήσῃ περὶ τῶν ἤδη ἐπισήμως 
καϑορισϑέντων ἐκτὸς πρὸς ὑποστήριξιν, ὅτι ὀρϑῶς 
καϑωρίσϑησαν ὥς καϑωρίσϑηοαν. Καίτοι δὲ ἔχομεν 
οἱ συνελϑόντες ἕνα κοινὸν σύνδεσμον συνδέοντα ὅλους, 
τὴν πίστιν εἰς τὸν ἕνα Σωτῆρα, τὸν [ζύριον ἡμῶν 
᾿]ησοῦν Χοιστόν, οὐχ ἧττον ἡ ἕνωσις δὲν εἶναι ἔργον 
ὀλίγου χρόνου καὶ βραχείας συζητήσεως, καϑ’ ὅσον 
ὅ,τι ἐχώρισαν αἰῶνες δὲν δύναται νὰ ἑνωϑῇ εἰς βρα- 
χύτατον χρόνου διάστημα», 

Οἵ ἐν τῷ Συνεδρίῳ ἀντιπρόσωποι τῆς Ὄρϑο- 
δόξου Εκκλησίας, οὕτω καϑορίσαντες τὰς ἀἄδαμαν- 
τίνας βάσεις, ἐφ’ ὧν ἐννοοῦσι νὰ ἀνεγερϑῇ τὸ οἶκο- 
δόμημα τῆς ἑνώσεως τῶν ᾿Εχκλησιῶν, μετέσχον τῶν 
μεταμεσημβρινῶν ἐλευϑέρων συζητήσεων τῆς ὁλομε- 

λείας τοῦ Συνεδρίου καὶ δὴ τῶν ἐργασιῶν τῶν ’Εἶπι:.΄ 
τροπῶν καὶ “Ὑποεπιτροπῶν, τὰς ὀρϑοδόξους ἀπόψεις 
ἐκτιϑέμενοι καὶ ὑπὸ τοιοῦτον πνεῦμα τὴν σύνταξιν 
τῶν ἐκϑέσεων ἐπιδιώκοντες. ᾿Οφείλω νὰ τονίσω τὴν 

μεγάλην προσοχήν, ἧς ἠξιοῦντο αἵ γνῶμαι αὐτῶν, 
καὶ τὴν προϑυμίαν τῶν ἐκ τῶν ἄλλων Εκκλησιῶν 

καὶ Ὁμολογιῶν :συναδέλφων τῶν πρὸς ἀποδοχὴν 

αὐτῶν. ᾿Εντύπωσιν ἰδιαιτέρως ἀγαϑὴν παρήγαγεν ἢ 

ὑπὸ τοῦ κ. ᾿Αμίλχα ᾿Αλιβιζάτου ἐν τῇ συνεδρίᾳ. τῆς 

δλομελείας τῆς 5 Αὐγούστου ἀναγνωσθεῖσα ἢ «περὶ 

τῆς φύσεως τῆς Εκκλησίας» ἀναχοίνωσις, τοῦ Μαχα- 

ριωτάτου ᾿Αρχιεπισχόπου '᾿Αϑηνῶν κ, Χρυσοστόμου, 

κωλυϑέντος νὰ παραστῇ αὐτοπροσώπως. 

Παρὰ πάντα ὅμως ταῦτα ἐνισχύετο παρὰ τοῖς 
ἀντιπροσώποις τῶν ὀρϑοδόξων ᾿Εκκλησιῶν ἣ πεποί- 
ϑησις, ὅτι ἥ ποϑητὴ ἡμέρα τῆς ἑνώσεως τῶν '᾿Εκκλη- 
σιῶν ϑὰ ἀργήσῃ ἀκόμη ἐπὶ μακρὸν νὰ ἀνατείλῃ. 
Κατὰ τὴν παρὰ τῶν Ὑποεπιτροπῶν καὶ ᾿Επιτροπῶν 
συζήτησιν ἐπὶ τῶν πρὸς μελέτην ζητημάτων χαὶ τὴν 
διατύπωσιν τῶν ἐκϑέσεων ἀνέχυπτον αἵ, τεράστιαι δογ- 
ματικαὶ διαφοραί, αἵτινες χωρίζουσι τοὺς ᾿Ορϑοδό- 
ἔους ἀπὸ τῶν Προτεσταντῶν. ᾿Εὰν ἐξαιρέσωμεν τὸ 
πρῶτον τῶν ὑπὸ συζήτησιν ϑεμάτων, «τὸ Λιάγγελμα 
δηλ. τῆς ᾿Εκκλησίας πρὸς τὸν κόσμον», συνταχϑὲν 
κατὰ τὴν διδασκαλίαν χαὶ τὸ πνεῦμα τῆς ᾿Ορϑοδόξου 
ἸΕκκλησίας, εἰς τὰ λοιπὰ ἡ ἀντίϑεσις ὑπῆρξε τόσον 
μεγάλη, ὥστε ἠνάγκασε τοὺς ὀρϑοδόξους ἵνα συνερ- 
χόμενοι εἰς ἀλεπαλλήλους πολυώρους συσκέψεις κα- 
ϑορίσωσι τὴν ἀπέναντι τοῦ Συνεδρίου στάσιν αὐτῶν, 
πρὸς ἀποφυγὴν πάοης δποϑενδήποτε ἐξ ἀγαϑοῦ συ- 
νειδότος ἢ χαὶ ἐκ κακοβὀυλίας παρεξηγήσεως. Οὕτω 
δὲ συνέταξαν κοινὸν ὑπόμνημα ὑπογραφὲν ὕφ’ ὅλων 
τῶν μετεχόντων τοῦ Συνεδρίου ἀντιπροσώπων τῶν 
᾿Ορϑοδόξων ’Εχκλησιῶν :. 

Ἥ Λήλωσις αὕτῃ ἀναγνωσϑεῖσα ἐν ἆγγλι,ῇ μετα- 
φράσει ὑπὸ τοῦ Σεβ. Μητροπολίτου Θυατείρων κ. 
Γερμανοῦ ἐν μέσῳ αὐτὸ τοῦτο νεχρικῆς σιγῆς, προῦ- 
ξένησε βαϑυτάτην ἐντύπωσιν, ἐζητήϑη δὲ ἡ ἄμεσος 
ἐκτύπωσις καὶ διανομὴ «τοῦ σπουδαίου ἐγγράφου». 

᾿Εχαραχτηρίσϑη ὡς τορπιλλισμὸς τοῦ ἔργου τοῦ 
Συνεδρίου ὑπό τινων’ ἐτορπίλλισε δὲ τῷ ὄντι ὄχι τὸ 
Συνέδριον, ἀλλὰ τὴν ἀντίληψίν τινων τῶν μελῶν αὖ- 
τοῦ ὑπολαβόντων καχῶς, ὅτι τὸ μὲν συνέδριον ἐκλήϑη 
διὰ τὴν ἐξεύρεσιν βάσεως πρὸς ἄμεσον ἕνωσιν τῶν 
᾿Εκκλησιῶν, εἶναι δ᾽ αὕτη ἐπιτευχτὴ δι’ ἐχϑέσεων δι- 
φορουμένων ἐκφράσεων. Ἢ δήλωσις τῶν ὀρϑοδόξων 

) Ἔν τῇ ἐκϑέσει ἕπεται τὸ χείμενον τοῦ ὑπομνήματος 
τούτου, παραλειπόμενον ἐνταῦϑα ὡς δημοσιευϑὲν ἤδη ἐν τῇ 
«᾿Βκκλησίᾳ (ἀριϑ. δ, σελ. 288) ὑπὸ τὸν τίτλον «Λήλωσις», 

ἀπεσαφήνισε καὶ διελεύκανε τὴν ἐν τῷ Συνεδρίῳ κα- 
τάστασιν, διήνοιξε δὲ τοὺς ὀφϑαλμοὺς τῶν ἀπατηϑέν- 
των ὅσον ἀφορᾷ τὸν πραγματικὸν αὐτοῦ σκοπὸν χαὶ 


. [4 - ΄ Ε; - ες’ 5 - - 
-τὰ μέσα τῆς ἐπιτεύξεως αὐτοῦ, ἄεινα ἐκ τῆς ἀφορμῆς 


ταύτης λαβὼν ἀμέσως τὸν λόγον ἐπανέλαβε καὶ ἄκρι- 
βῶς καϑώρισεν ὃ Πρόεδρος 'Επίσχοπος Οπατ]ος Ἡ- 
Βτοπῖ εἰπὼν εἐκτιμῶμεν τὴν εἰλικρίνειαν τῆς δηλώ- 
σεως ταύτης τῶν ὀρϑοδύξων. Πλὴν δέον νὰ ληφϑῇ 
ὑπ’ ὄψιν, ὅτι σχοπὸς τοῦ παρόντος Συνεδρίου δὲν εἷ- 
ναι ἢ ἐξεύρεσις βάσεως πρὸς ἄμεσον ἕνωσιν τῶν 'Εκ- 
κλησιῶν, Σχοπὸς αὐτοῦ εἶναι νὰ γνωρίσωμεν τὰς δια- 
φορὰς τῶν ἐπὶ μέρους Ἐκκλησιῶν καὶ τὰς ὁμοιότητας 
αὐτῶν. Διὰ τοῦτο εὐχαριστοῦμεν τοὺ: ὀρϑοδόξους, 
οἵτινες σαφῶς χαϑώρισαν τὴν ϑέσιν αὑτῶν καὶ ἐξέϑη- 
καν εἰλικρινῶς τοὺς λόγους, οἵτινες ἐμποδίζουσιν αὖ- 
τοὺς νὰ λάβωσι στάσιν ϑετιχὴν ὅσον ἀφορᾷ τὰς 5 
τελευταίας ἐχϑέσεις τοῦ συνεδρίου». 

Καὶ ἐὰν βεβαίως ὁ πραγματικὸς: σκοπὸ: τοῦ Συ- 
νεδρίου ἦτο, ὥς χαὶ ἦτο, ὁ ἀνωτέρω ἐκτιϑέμενος, ὅ- 
φείλω νὰ ὁμολογήσω, ὅτι ἐπέτυχε τοῦτο τοῦ σχοπου- 
μένου, ὥ- διατυποῖ αὐτὸ ὁ Ἐπίσκοπος (ατίεβ Η. 
Βτοπῖ ἓν τῷ ἀπὸ 22 Αὐγούστου ἐν. ἔτ. διαγγέλματί 
του πρὸς τὰ μέλη τοῦ Συνεδρίου: «Γράφω ὑμῖν 
μὲ τὴν πεποίϑησιν ὅτι ϑὰ χαρῆτε ἐπὶ τῷ βραχεῖ 
ἀπολογισμῷ ὅσων δ.ἁ τῆς χάριτος τοῦ Θεοῦ συντε- 
λέσϑησαν ἓν τῷ Π. Σ. Πίστεως καὶ Λιοικήσεως 
Οὐδέποτε προηγουμένως ἓν τῇ “Ἱστορίᾳ τόσον µε- 
γάλη προσπάϑεια ἐγένετο ἐν τῇ κατευϑύνσει τοῦ ϑε- 
λήματος τοῦ Θεοῦ πρὸς τὴν ἕνωσιν. Νέαι φιλίαι 
ἐδημιουργήϑησαν, ὁρίζοντες διηυρύνϑησαν, νέαι με- 
γάλαι ἀπόψεις διηνοίγησαν. '᾿Εὰν ὑπάρχωσι καί τινα 
σημεῖα ἀποϑαρρυντιχά, ἂς ἔχωμεν ἐν νῷ ὅτι ἐπαυξά- 
γομεν αὐτὰ μεμψιμοιροῦντες καὶ συζητοῦντες περὶ 
αὐτῶγ μετὰ τῶν ἄλλων. ὍὋ Θεὸς ὑπῆρξε τόσον πα- 
σιφανῶς μεϑ᾽ ἡμῶν, ὥστε ὀφείλομεν νὰ κτίζωμεν 
ἐπὶ τῶν ἐπιτυχιῶν ἡμῶν, παρὰ νὰ ϑρηνῶμεν ἐπὶ τῶν 
ἀποτυχιῶν. Ἐν πρώτοις ἐπετύχομεν ὁμογνωμίαν 
ἐπὶ τοῦ διαγγέλματος τῆς ᾿Εκκλησίας πρὸς τὸν 
μελῶν ὁλοψύχως ἀποδεξα- 
μένων τὴν ἐπὶ τοῦ ϑέματος τούτου ἔκϑεσιν. 
"Ἔχομεν τὴν ἱκανοποίησιν νὰ εἰξεύρωμεν, ὅτι μέγα 
μέρος ὀπαδῶν τοῦ Χριστοῦ συνελϑόντες ἐπὶ τὸ αὐτὸ 
ἐν Συνεδρίῳ εἶναι ἀπολύτως σύμφωνοι ἐν τῷ σπου- 
δαιοτάτῳ τούτῳ Διαγγέλματι. ᾿Επίσης συνεφωνήσα- 
μεν εἰς τὴν ὑποβληϑεῖσαν ἐπίσημον προοιμιαχκὴν ἔκ- 
ϑεσιν τῶν ἐργασιῶν τοῦ Συνεδρίου, ἥτις περιεῖχε 
κλῆσιν πρὸς τὴν ἕνωσιν.....Όταν ἀναλογιζώμεθα τὴν 
μετ’ ἀφοσιώσεως προϑυμίαν τῶν μελῶν τοῦ Συνε- 
δρίου νὰ ἀποβλέπωσιν εἰς τὰ ζητήματα τῶν ἄλλων 


΄ τ - 
κόσμον, ὅλων τῶν 


ὡς εἰς ἴδια καὶ νὰ μελετῶσι τὰς ἀπόψεις τῶν ἄλλων 
μετ’ ἠρεμίας ἐπὶ τῷ τέλει τῆς ἐξευρέσεως τῆς ἅλη- 
ϑείας, ϑεωροῦμεν μεγάλην ἡμῶν ὑποχρέωσιν νὰ εὖ- 
χαρισιήσωμεν τὸν Θεόν, ὅτι καὶ ἐν αὑταῖς ταῖς δια- 
φοραῖς ἡμῶν εὕρομεν νέαν ἔκφρασιν τῆς ἑνότητος. 
Εὐρισκόμεϑα ἀκόμη πολὺ πλησίον πρὸς τὸ Συνέ- 
δριον, ὥστε νὰ ἐκτιμήσωμεν τὴν πλήρη αὐτοῦ ἀξίαν 
ἢ τὰ τελικά του ἀποτελέσματα, ἀλλ᾽ ἔχομεν πάντα 
λόγον νὰ πιστεύωμεν, ὅτι, ὧς: ὁ Θεὺς ϑανμασίως τὴν 
χάριν Λὑτοῦ ἐξέχεεν ἐφ’ ἡμᾶς, οὕτω καὶ ϑὰ εὐλογήσῃ 
τὺ ἐγχείρημα ἡμῶν πρὸ: πρηαγωγὴν τοῦ μεγάλου 
Αὐτοῦ σκοποῦ», 

Ναὶ δὲν δυνάμεθα εἰμὴ νὰ ἐπικροτήσωμεν τοὺς 
λόγους τούτου: τοῦ πρωτεργάτου καὶ [Ἰροέδρου τοῦ 
Συνεδρίου Επισκόπου ΟΒατ]θβ Η. Βτθπί, τοῦ ἔργα- 
σϑέντος καὶ ἐργαζομένου μετὰ πίστεως βαϑείας ἐπ' 
᾿Εκεῖνον, ὑπὲρ τῆς πραγματοποιήσεως τῆς εὐχῆς τοῦ 
ὁποίου «ἵνα πάντες ἕν ὦσι» πολυτίµους καταβάλλει 
ἀγῶνας καὶ πόνους. ᾿Εὰν ἀπίδωμεν εἰς τὰ ἀνϑρώπινα 
μέσα, τὸ πρᾶγμα δὲν φαίνεται ἐπιτευχτὸν ἐν μέλ- 
λοντι λίαν προσεχεῖ᾽ δὲν πρέπει ὅμως: ὣς χριστιανοὶ 
νὰ λησμονῶμεν ὅτι, «ἡ δύναμις» τοῦ Νυμφίου τῆς 
Εκκλησίας. οὗ αἳ βουλαί εἶσιν ἀποχεκρυμμέναι ἀπὸ 
τῶν πεπεῥασμένων ἡμῶν ὀφϑαλμῶν, «ἐν ἀσϑενείᾳ τε- 
λοῦνται». Τὰς ἀσϑενεῖς δ᾽ ἡμῶν δυνάμεις ὀφείλομεν 
νὰ ἀφιερώσωμεν ἐπὶ τὸ ἔργον, ὃ βεβαίως ϑὰ στέψῃ 
ποτὲ ἢ ἐπιτυχία διὰ τῆς χάριτος τοῦ Θεοῦ. 

Ἥ ᾿Ορϑόδοξος ἰδιαίτατα ᾿Εχχλησία, ἡ ἁλύμαντον 
διατηρήσασα διὰ τῶν αἰώνων τὴν διδασκαλίαν τοῦ Χρι- 
στοῦ καὶ τῶν ᾿Αποστόλων, ἢ ᾿Ορϑόδοξος Ἐχκλησία, 
πρὸς ἣν μετ’ ἰδιαιτέρου σεβασμοῦ ἀποβλέπουσιν αἷ λοι- 
παὶ ἐκκλησίαι χαὶ δμολογίαι, ἐὰν δὲν δύναται ἕνεκα 
τῶν γνωστῶν ἀντιξόων χαιρικῶν περιστάσεων νὰ ἡγῆ- 
ται μιᾶς τοιαύτης χἃινήσεως, ἔχει ὅμως καϑῆκον νὰ 
μετέχῃ ἐνεργῶς αὐτῆς διδάσκουσα, διαφωτίζουσα, χαὶ 
ὡς ἄλλη στήλη φωτὸς καϑοδηγοῦσα τοὺς ἐν τῷ σχό- 
τει πρὸς τὸ φῶς τῆς ᾿Λληϑείας, ἧς ἢ ἐπίγνωσις ϑὰ 
συνεπάγηται τὴν ἑνότητα, μετ᾽ ἐπιστασίας πρὸς τοῦτο 
μελετῶσα τὰς ὑπὸ τοῦ Συνεδρίου καταρτισϑείσας ἐκ- 
ϑέσεις, ὧν ἀπεφαοίσϑη ἢ ἐπίσημος ὑποβολὴ εἰς τὰς 
μετασχούσας τούτου ᾿Εκκλησίας καὶ ὁμολογίας. 


᾿Ελάχιστος ἐν Χριστῷ ᾿Αδελφὸς 


Ἔ ὁ Ναυπακτίας καὶ Εὐρυτανίας ΑΜΒΡΟΣΙΟΣ 

ῥίμθ11811. ΤΏΙ, ΕΠΠΊΜΙΙ. ΠΠΩῚ 
ΥΠΟ ΗΑΝΘ ὈΝΙΕΘΟΗ 


[πνγονληορόι ΕΠ ὑπὸ Σ Μ. Καλλιάφα] 
(Τέλος) 


Στ΄. "Άμεσος Ῥεμελίωσις τῆς περὶ ἐντελεχείας 
γῥος “ἳ διδασκαλίας. 

Ἐῖς, τὴν Λογικήν, τὴν ὁποίαν ὃ ῬτίθβςὮ ὀνομάζει 
ταξιλογίαν, περιλαμβάνει καὶ τὴν γενικὴν ψυχολογίαν. 
᾿Εντεῦϑεν. ἐξηγεῖται, διαιί, ἐνῷ ἐνταῦϑα πρόκειται 
περὶ τῆς λογικῆς ϑεμελιώσεως τῆς ϑεωρίας περὶ 
τῆς ζωτικῆς ἀρχῆς, γίνεται μόλα ταῦτα ἐν τῇ ἀρχῇ 
τοῦ κεφαλαίου τούτου λόγος περὶ ζητήματος χοινῶς 
ψυχολογι“οῦ, ϑεωρουμένου, ἥ-οι περὶ τοῦ ψυχοφυ- 
σικοῦ παραλληλισμοῦ. Τοῦτον προσφυέστερον ὁ 
Ῥτοβομ καλεῖ ψυχομηχανικὸν παραλληλισμόν, διότι 
κατ᾽ αὐτὸν τὰ ἐν τῷ ἐγκεφάλῳ. συμβαίνοντα νοοῦνται 
ὅλως, μηχανικῶς. Τὸν Ψψυχομηχανικὸν τοῦτον παραλ- 
ληλισμὸν ἆνα ρεῖΐ ὁριστικῶς ὃ ὈτίθβοἮ' τῆς δ’ ἆναι- 
ρέσεως ταύτης ἄμεσον ἐπαχκολούϑημα εἶναι ἢ ἀπό- 
δειξις τῆς ἀληϑείας τῆς ϑεωρίας περὶ τῆς ζωτικῆς 
ἀρχῆς. 

ἜἘπακολουϑεῖ κατόπιν διὰ μακρῶν ἢ ἱξέτασις τῆς 
ἐννοίας τοῦ ὅλου, τῆς ὁλότητος, τὴν δποίαν ὃ Ὀτίθβοι 
κατατάσσει εἰς τὴν. τάξιν τῶν κατηγοριῶν, τῶν 
ἐμφύτωγ δηλονότι, καὶ ἁπλουστάτων χαὶ εἰς ἄλλας μὴ 
δύναμένων νὰ ἀναχϑῶσιν ἐννοιῶν. Ἐκ δὲ τοῦ διὰ 
πειραμάτων ἀποδεδειγμένου γεγονότος, ὅτι ὅλον τι, 
ἐξ οὗ ἀφῃοέϑησαν μέρη, γίνεται πάλιν ὅλον τι, (τὸ 
γεγονὸς δὲ τοῦτο δὲν εἶναι δυνατὸν νὰ ἀναχϑῇ εἰς 
προῦ παρχούσας ἐπὶ μέρους αἰτίας), τὸ γεγονὸς λοι- 
πὸν τοῦτο ἀπαιτεῖ νὰ παραδεχϑῶμεν τὴν ὕπαρξιν 
φυσικοῦ τινος παράγοντος, ὁ ὁποῖος τακτοποιεῖ τὰ 
μέρη οὕτως, ὥστε νὰ ἀποτελῆται ὅλον τι’ ἐὰν δέ τις 
ϑελήσῃ νὰ ἀρνηϑῇ τὴν ὕπαρξιν τοῦ παράγοντος 
τούτου, ὀφείλει νὰ ἀποστῇ ἅπαξ διὰ παντὸς πάσης 
ἀποπείρας κατανοήσεως τοῦ. μνημονευϑέντος γεγο- 
νότος. 

Δὲν ἔχομεν ἐνταῦϑα οὔτε χρόνον, οὔτε χῶρον 
ἐπαρκῆ διὰ νὰ ἐκϑέσωμεν ὅσα ὁ Ὀτίοβοῃ καὶ ἓν τῇ 
φιλοσοφίᾳ τῶν ἐνοργάνων ὄντων, ἰδίᾳ δ’ ὅμως ἐν τῇ 
«Λιδασκαλίᾳ περὶ τοῦ ὄντως ὄντος» ἐχϑέτει ἀστὸ 
μεταφυσικῆς ἀπόψεως περὶ ἐντελεχείας, περὶ 
ψυχῆς καὶ περὶ Θεοῦ. “Όσα παρεϑέσαμεν ἐνταῦϑα 
οἶγε, νομίζομον, ἀρκετά, ὥστε νὰ πεισϑῇ τις, ὅτι πέραν 
τῆς ὕλης ὑπάρχει καὶ ἕτερόν τι, 
κώτερον ταύτης: εἶναι 
ἐνταῦθα, 


ἀνώτερον καὶ ἄρχι- 
ἄρκετόν, ὅτι κατεδείχϑη 
ὅτι ἣ ϑεωρία τοῦ ὑλισμοῦ καὶ πᾶσα ἐν 
γένει μηχανικὴ ϑεωρία εἶναι ϑεωρία τῶν καϑυ- 


ΕΕΒΛΗΣΙΑ 


τ’ 


στερημένων Επιστημόνων, ΙΛλλ᾽ ἵνα προσφέρωμεν 
εἷς τοὺς ἀναγνώστας ἡμῶν ἕν, συντομώτατον, τεκμή- 
ριον τοῦ γενικοῦ πνεύματος, τὸ ὁποῖον ἐμπνέει ὁλό- 
χληρον τὸ φιλοσοφικὸν σύστημα τοῦ Ὀτίθβςοπ, 
πληροφοροῦμεν αὐτούς, ὅτι περὶ τὸ τέλος ἑνὸς τῶν 
κυρίων αὑτοῦ ἔργων ὁ Ὀτίοβο: ἐπαναλομβάνει διὰ 
τὸν ἑαυτόν του τὸ τοῦ Κυρίου ἡμῶν ’[ησοῦ Χοιστοῦ: 
«ἩἭ βασιλεία ἢ ἐμὴ οὔκ ἔστιν ἔκ τοῦ κόσμου τούτου». 

ἸἨΗϑέλομεν ἐπ’ ἴσης εὐλόγως καταπαύσει ἐνταῦϑα 
τὸν λόγον, ἂν μὴ ἐκρίνομεν καλὸν νὰ παραϑέσωμεν 
ἓν εἴδει παραρτήματος μετάφρασιν τοῦ ἐπιλόγου τῆς 
«φιλοσοφίας τῶν ἐνοργάνων ὄντων", τὸν . ὁποῖον 
δυ άμεϑα νὰ ἐπιγράψωμεν:. 

Κάντιος--Καντιανοὶ καὶ ἡ τῶν χαρακτήρων 
ἀπὸ πάσης ἀπόψεως ἀστάϑεια κατὰ τοὺς -ἡμε-. 
τέρους χρόνους. 

Χωρὶς νὰ μελετήσουν καὶ νὰ ὙγωσιΌσ τι πλέον 
τοῦ ὀνόματος τοῦ Ὀτίθβοπ οἱ Νεοχαντιανοὶ (α. χ. ὃ 
ΟοΏπθη, ὁ χύριος αὐτῶν ἀρχηγὸ-) ἀπεκάλεσάν ποτε 
τὴν ϑεωρίαν αὐτοῦ σφάλμα τοῦ πολιτισμοῦ, διότι 
ἐνόμισαν, ὅτι ἐπαναλαμβάνεται παλαιὰ ϑεωρία μὲ 
τὰ παλαιὰ ἀσϑενέστατα αὐτῆς ἐπιχειρήματα καὶ δὲν 
ἠθέλησαν νὰ ῥίψουν βλέμμα εἰς τὰ στερεὰ αὐτῆς νέα 
ϑεμέλια, τὰ δποῖα παρέχουν εἰς αὐτὴν αἵ σύγχρονοι 
φυσικαὶ ἐπιστῆμαι. "Άριστα γινώσκοντες τὸ σύστημα 
τῶν νεοχαντιανῶν μαϑηταὶ τοῦ Ῥτίοςβη, ἔξ ἄλλων 
φιλοσοφημάτων καταφυγόντες ὕστερον εἷς τὸ. τοῦ 
ὈτοοςΏ, ἀποκρίνονται ὅτι αἷ νεοκαντιαναὶ σχολαὶ 
εἶναι «ἥ χειροπέδη τοῦ πολιτισμοῦ». «Διὰ τοῦ Καν- 
τίου καὶ τῶν ὀπαδῶν αὐτοῦ, λέγει ὁ Ὀτίθβοῃ,ἣ ϑεω- 
οία περὶ τῶν πολλῶν «ἀπόψεων», καϑ’ ἅς δύναται 
νὰ ἐρευνᾶται τὸ ὑπάρχον, μάλιστα δὲ ἢ ϑεωρία 
περὶ τῶν «πολλῶν ἀληϑειῶν» εἰσέδυσε βαϑύτατα εἰς. 
τὴν συνείδησιν τῆς ἐποχῆς ἡμῶν χαὶ συνετέλεσεν ὅλως 
ἐξαιρετικῶς εἰς τὴν ἀστάϑειαν τῶν τῆς ἐποχῆς μας, 
ἢ ὁποία ἀστάϑεια ἐμφανίζεται δυστυχῶς ὑπὸ πᾶσαν 
δυνατὴν ἔποψιν. Κατὰ τῆς περὶ ἀπόψεων διδασκα- 
λίας ταύτη: ὀξύτατα ἠγωνίσθη, χωρὶς δητῶς μέχρι 
τοῦδε νὰ δηλωϑῇ, τὸ ἔργον ἡμῶν τοῦτο. 

Κατὰ τὴν σήμερον ὧς: ἐπὶ τὸ πλεῖστον συνήϑη 
γνώμην ὃ φυσιοδίφης ἐργάζεται δ’ ἴδιον λογαριασμόν, 
μάλιστα δὲ «ἀνάγκη», ὃ- λέγεται, κατὰ τὴν ἐργασίαν 
αὗτοῦ νὰ ἀκολονϑῇ τὴν μηχανικὴν ϑεωρίαν ἀδιαφορῶν 
εντελῶς, ἂν ἐρευνᾷ ἄψυχα ἢ ζῶντα ὄντα. ᾿Αλλὰ καὶ 
ὃ περὶ τὴν ἠϑικὴν .ἀσχολούμενος γράφει τὰ πορί- 
σματα αὑτοῦ εἰς τὸ βιβλίον του, χωρὶς καὶ νὰ δίψῃ 
βλέμμα εἰς τὸ βιβλίον τοῦ φυσιοδίφου. “Πσαύτως δὲ 
ἐν τῇ αὐτῇ πρὸς ἀλλήλους διατελοῦν σχέσει ἄδια- 
φορίας ὁ ἀκραιφνῶς περὶ τὴν λογικὴν ἀσχολούμενος, 

"Βμα- Κυριακαὶ Κυριακαὶ τ ΐ 
θομηνία Εὐαγγολίων Αποστόλων ' 8 Ἄχρι 
ΜΙ 1 ὶ ἱ ; ὶ | 
5 ἱ θΚυρ. 2 Λουκᾶ: Κυριακὴ ΚΑ’ | Τ’; δ' 
- ! 18 Κυρ. ΗΠ’ Λουκᾶ; ᾿Ιωάννου Χρυ-1Λ πλ. α 
Ξ ὶ τ. σοστόμου ὶ 

.[! 20Κυρ. Θ΄ Λουκᾶ! Κυριακὴ ΝΡ’ !Α᾽ πλ. β 
ΞΕ Ι 31 Κυρ. Π΄ Δουκᾶ! Κυριακὴ ΚΔ᾿ ᾿ Β’ βαρὺς 


ὁ ἀκραιφνὴς αἰοθητικός, ὁ-μεταφυσιχός, ὁ ψυχολόγος. 
Πολλάκις δὲ μάλιστα ῥητῶς ἀπαγοῤεύεται καὶ ἁπλῶς, 
νὰ δίπτῃ τις ἐκ τούτων βλέμμα εἰς τὸ βιβλίον τῆς 
«ἀληϑείας» τοῦ ἄλλου. ΓΝ 

Τοιοῦτόν τι δὲ ἔπειτα καλεῖται «ἀγάπη πρὸς τὴν 
ἀλήϑειαν» ἤ, φιλοσοφία. 

᾿Αλλ ἡμεῖς νομίζομεν, ὅτι πᾶς ἐργάτης ζητῶν τὴν 
τάξιν χαὶ τὴν γνῶσιν ὑπηρετεῖ εἰς μίαν καὶ τὴν 
αὐτὴν δέσποιναν. Δὲν πιστεύομεν ὅϑεν, ὅτι ὁ φυσι- 
οδίφης ἐρευνᾷ μὲν τῇ ἀληϑείᾳ «τὸ αὐτό», τὸ ὁποῖον 
ἐρευνᾷ χαὶ ὃ περὶ τὴν ἠϑιχὴν ἀσχολούμενος, ἀλλ, 
«ἀπὸ ἄλλης τινὸς ἀπόψεως», δὲν πιστεύομεν, ὅτι κατ 
οὐδένα τρόπον πρέπει νὰ ἀλλάζῃ ποτὲ τὴν «ἄποψίν» 
του, χαὶ ὅτι οὐδαμῷς ἐνδιαφέρει ἡ ἁρμονία τῶν πορι- 
γινομένων 
ἐρευνῶν. Τοὐναντίον ἡμεῖς νομίζομεν, ὅτι πάντες οἷ 
διάφοροι πνευματιχοὶ ἐργάται, οἷ ὁποῖοι ὀνομάζονται 
ποικιλοτρόπως, ἐπεξεργάζονται διάφορα μέρη τοῦ 
αὐτοῦ ὅλου, καὶ ὅτι ἕκαστος ἐξ αὐτῶν ἔμει ἐπιταχτικὸν 
καϑῆκον νὰ ἐνδιαφέρεται περὶ τῶν κυρίων ποοι- 
σμάτων πάντων τῶν λοιπῶν. 

Διότι τὸ ὅλον τῆς γνώσεως ὀφείλει νὰ εἶναι “Εν. 

Ὑπὸ τὴν ἔννοιαν ταύτην τὸ σύγγραμμα ἡμῶν 
τοῦτο ἤρχισε μὲν ἀπὸ τὴν ἐμβρυολογίαν τοῦ ϑαλοσ- 
σίου ἐχίνου, ἐτελείωσε δὲ μὲ τὴν καϑαρὰν λογικήν, 
ψυχολογίαν, ἠϑικὴν Ἕν μέγα 
πρόβλημα προέκειτο εἰς αὐτό, τοῦ ὁποίου ἐπελήφϑη 
ἀκολουϑοῦν μὲν ἰδιαιτέραν ὁδόν, καλῶς δὲ γινῶσκον, 
ὅτι ϑὰ ἠδύνατο νὰ ἐπιληφϑῇ τις τοῦ προβλήματος 
αὐτοῦ καὶ ἄλλην τινὰ ὅδὸν ἀκολουθῶν, Δ.άφοροι 
ὅμως ὁδοὶ δὲν εἶναι διάφοροι «ἀπόψεις» χαϑὼ- 
νομίζοιν οἵ συγχρονισμένοι. 

Τὸ σύγγραμμα ἡμῶν τοῦτο ϑὰ ἠγύνατο νὰ τελειώσῃ 
καὶ μὲ τὸ ϑεολογικὸν πρόβληιια, ἐὰν μὴ εἶχον ἐκϑέσει 
ἀλλαχοῦ. ὅσα δύνανται ἓν γένει νὰ λεχϑοῦν περὶ 
αὐτοῦ κατ’ ἀπηχριβωμένην γνῶσιν. 

Ἐν. τέλει, χυρίως εἰπεῖν, εἶναι βεβαίως πᾶν 
μεριχὸν πρόβλημα μέρος τοῦ περὶ Θεοῦ προβλή- 
ματος». . 


καὶ μεταφυσικήν. 

ΠΑΡΑΤΗΡΗΣΕΩΝ ΣΤΗΔΗ 


Βοσσουέτος. 


Τῇ 37 λήξαντος Σεπτεμβρίου συνεπληρώθησαν 
τρεῖς ἑκατονταετηρίδες ἀπὸ τοῦ θανάτου τοῦ μεγί- 
στου τῶν Γάλλων ἐκκλησιαστικῶν ρητόρων διασήμου 
]ασαιο5 Βοηπῖσπο Βοβ5βιοῖ, Γεννηθεὶς ἐν ΤῬί]οη 
τῆς Γαλλίας ἀνεδείχθη ἡ ἐπιφανεστέρα ἐκκλησιαστικὴ 
προσωπικότης ἐξ ὅσων ἐνεφάνισέ ποτε ἡ Γαλλία, διότι 
διεκρίθη ἐξ ἴσου ὡς ἱστορικός, ὡς θεολόγος, ὡς φιλό- 
σοφος, ὡς πολεμικὸς συζητητής, μάλιστα δὲ ὡς δει- 
νότατος ἐκκλησιαστικὸς ρήτωρ. Οἱ ἐκκλησιαστικοὶ 
αὐτοῦ λόγοι διακρίνονται διὰ τὴν δροσερότητα, τὴν 
θερμότητα καὶ τὸ μεγαλοπρεπῶς ἐντυπωτικόν. Τού- 
τους πρὸ τῆς ἐκφωνήσεως ἔγραφε μὲν καὶ εἶτα ἀνε- 
θεώρει καὶ ἐξειργάζετο ἐπιμελῶς, οὐδέποτε ὅμως ἐξε- 
φώνει κατὰ λέξω, ἀποστηθίζων, ἀλλὰ πάντοτε κατὰ 
τὴν ἐκφώνησιν ἐπεισάγων νέας ἐννοίας καὶ ἀναπτύ- 
ἕξεις: διὰ τοῦτο τὰ διασωθέντα χειρόγραφα αὐτῶν, 
πλὴν ὀλιγίστων ἐξαιρέσεων, δὲν ἀπεικονίξουν τοὺς 
ὁλοκληρωτικοὺς λόγους τοῦ μεγαλου ρήτορος. Τὰ θέ- 
ματά του πάντοτε σχεδὸν ἐλάμβανεν ἐκ τῆς ὧγ. Γρα- 
φῆς, πρότυπα δὲ πρὸς μελέτην καὶ μίμησιν ἐκ τῶν 
πατέρων τῆς ᾿ Εκκλησίας ἔχων πάντοτε τὸν ἱερὸν Αὐ- 
γουστῖνον καὶ τὸν ἅγιον Χρυσόστομον, διέτριβε μᾶλ- 
λον περὶ ἠθικὰ ἢ δογματικὰ θέματα.'Ὁ μόνος λόγος του, 
ὅστις ἐτυπώθη ζῶντος αὐτοῦ, ἧτο ὁ «περὶ τῆς ἑνότη- 
τος τῆς ᾿Εκκλησίας», ὃν ἐξεφώνητεν ἐν Παρισίοις 
κατὰ Νοέμβριον τοῦ 1681 κατὰ τὴν ἔναρξω τῆς Γε- 
νικῆς Συνελεύσεως τοῦ κλήρου. ᾿Εν αὐτῷ ἀναγνωρί- 
ἕων τὸ πρωτεῖον τοῦ ἀπ. Πέτρου καὶ τῶν διαδόχων 
αὐτοῦ, ἀποκρούει τὴν ἐκκλησιαστικὴν μοναρχικότητα, 
ἐκφραξεται κατὰ τῆς παπικῆς δικαιοδοσίας ἐπὶ τῶν 
κοσμικῶν ἀρχόντων, φρονεῖ ὅτι οἱ ἐπίσκοποι εἶνε ἀν- 
τιπρόσωποι τοῦ Χριστοῦ οὐχὶ δὲ τοῦ πάπα, καὶ ὅτι 
τὸ κῦρος τοῦ πάπα εἶνε κατώτερον τοῦ τῆς Οἰκουμε- 
νικῆς Συνόδου, ὅτι δὲ τότε μόνον ὁ πάπας εἶνε ἀλά- 
θητος, ὅταν ὁμιλῆ τῇ συναινέσει τῆς ὅλης ᾿Εκκλη- 
σίας. Κατὰ τοὺς νεωτέρους χρόνους ὅλως ἐξαιρετικὴ 
ἐπεδείχθη φροντὶς πρὸς περίσωσιν παντὸς ὅ,τι ἀφορᾷ 
εἰς τὸν Βοσσουέτον. Κατὰ τὴν πρώτην μάλιστα πεν- 
ταετίαν τῆς παρούσης ἑκατονταετηρίδος εἶχεν ἱδρυθῇ 
εἰδικὸν περιοδικὸν ὑπὸ τὸν τίτλον «[.α Ίζονις Βο5- 
5ιοΐ» ἐπὶ μόνω τῷ σκοπῶ τῆς ἐν αὐτῷ δημοσιεύσεως 
τῶν ἀνεκδότων αὐτοῦ καταλοίπων. '᾿Η τοιαύτη διὰ 
τὸν Βοσσουέτον διάκρισις εἶνε μοναδικὴ εἰς τὰ χρο- 
νικὰ τῶν εὐνοηθέντων ὑπὸ τῆς δόξης ἀνδρῶν. Οἱ τό- 
μοι τῆς μεγάλης συλλογῆς τῶν ἔργων του ἀριθμόῦν- 
ται εἷς τριάκοντα καὶ ἕνα. ᾿Εν τῇ μεγαλοπρεπῶς πο- 

λυντελεῖ ἐκδόσει τῇ ὑπὸ τὸν γενικὸν τίτλον «[.65 
(ητ8πης Εοτγἰναίηδ 6 14 Ετᾶπς6» ὁ κατὰ τὸ ἐνεστὼς 
ἔτος ἐκδοθεὶς δΟὸς τόμος τῆς μνημειώδους ταύτης 
συλλογῆς εἶνε ἀφιερωμένος εἰς τὸν Βοσσουέτον ἐπὶ τῇ 
τριακοσιετηρίδι αὐτοῦ ἀπὸ τοῦ θανάτου του, περιέχει 
δὲ 3,244 ἐπιστολὰς τοῦ ἐπιφανεστάτου τούτου ἐκ- 
κλησιαστικοῦ ἀνδρός. Πάντες οἱ νεώτεροι δόκιμοι ἐκ- 
κλησιαστικοὶ ρήτορες, μετὰ τὰ ρητορικὰ πρότυπα τῶν 
μεγάλων τῆς ᾿Ανατολικῆς ᾿Εκκλησίας πατέρων, οὗτι- 
νες διεκρίθησαν ἐπὶ ἁπαραμίλλῷ ρητορικῇ δεινότητι, 
ἐνδελεχῶς ἐμελέτων καὶ μελετῶσι τὰ ρητοβικὰ προῖ- 
ὄντᾷ τοῦ μεγάλου [άλλου ρήτορος, ἡ δεινότης τῶν 
ὁποίων ἀπομένει πάντοτε θαυμαστὴ κατὰ πάντα τὰ 
εἴδη τοῦ ρητορικοῦ λόγου. 


Πανεπιστήμιον καὶ Κράτος. 

͵Ἐξ ἀφορμῆς τῶν κατὰ τὴν παρελθοῦσαν ἑβδομάδα 
σημειωθέντων ἐν τῷ ᾿Πανεπιστημίῳ ἐκτρόπων φοιτη- 
τικῶν σκηνῶν ἡ Σύγκλητος διὰ πολλοστὴν φορὰν 
ἠσχολήθη περὶ τῶν ὀλιγαρίθμων ἐκείνων φοιτητῶν, 
οὗτινες ὄργανα τοῦ ἐπεισάκτου εἰς τὴν χώραν κομμου- 
νισμοῦ παρέχοντες ἑαυτοὺς ἐπιμένουσι νὰ ταράττωσι 
τὴν μεγύστην Τὸν μεί- 
ζονα ὅμως θόρυβον προξενοῦσι κυρίως οἱ παρείσακτοι 


τῶν φουτητῶν πλειονότητα. 


φορεῖς τῆς κομμουνιστικῆς συγχύσεως, οἴτωνες, εἴτε 
ε - 
ὡς ψευδοφοιτηταί, τυπικῶς ἐγγεγραμμένοι εἰς τὸ 
Ἠ]ανεπιστήμιον σοβετικαῖς δαπάναις, εἴτε ὡς μέλη 
κομμουνιστικῶν σωματείων ἄσχετα ὅλως πρὸς τὸ πα- 
νεπιστημιακὸν σῶμα, εἶνε οἱ κύριοι δημιουργοὶ τῶν 
ἐν τῷ πανεπιστημιακῷ περιβόλῳ ἀσχημιῶν. Καὶ αἱ 
μὲν πανεπιστημιακαὶ ἀρχαὶ πράττουσι τὸ καθῆκόν 
των᾽ ἄλλ᾽ ὀφείλει πρὸ παντὸς τὸ Κράτος νὰ βοη- 
θήση τὸ Πανεπιστήμιον ἵνα εὐκολώτερον καὶ ταχύ- 
τερον καθαρθῇ ὁ φοιτητικὸς κόσμος ἀπὸ τῶν ὀλίγων 

; ᾽ ΠΠ - ’ . . 
μεν, αλλ.᾽ ενοχλητικως λυμαινομένων τᾶς φοιτητικας 
τάξεις στοιχείων. 

Θλιβερωτέρα συνέχεια. 

Οἱ ἀναγνῶσται γνωρίζουσιν ἤδη ἐκ τῶν ὀλίγων περὶ 

- - τν - ᾿ - ’ ΄ 
τοῦ θλιβεροῦ ἀπολογισμοῦ ἐν τῶ προηγουμένωφύλλῳ 

’ 2 , [ὁ ’ ΕΝ , 

γραφέντων, εἷς ποίαν κόλασιν μετεβλήθη ὁ ὑπεσχημέ- 
νος παράδεισος τοῦ ἐν Ρωσίᾳ ἐφηρμοσμένου μαρξισμοῦ- 
;4λλ᾽ ἔτι θλιθερωτέρα προδίδεται ἡ συνέχεια. Καὶ 
ἐπὶ τσαρικοῦ καθεστῶτος---λέγει ἡ συνέχεια αὕτη--- 
αἱ φυλακαὶ ἦσαν πολλαὶ ἐν Ρωσία, εὐλόγως δ’ ἡ ὑπὸ 
τοῦ κομμουνισμοῦ διαφήμισίς των συνετέλεσεν εἰς 
τὴν ἐπικράτησιν τοῦ μπολσεβισμοῦ, ὑπὸ τὴν σκιὰν 

“µξηιλ' ’ Ἡ ΄ Φ'.'8 Ξ Ἢ το 
τοῦ ὁποίου ἠλπίξετο ἡ ἐξαφανισίς των. Καὶ ὅμως πα- 

. ΄ . . 3 4 δ; ’ 
ραδόξως αἱ τσαρικαὶ φυλακαὶ οὐ μόνον ἐτριπλασιασθη- 
σαν νῦν, ἀλλ᾽ ἐδημιουργήθησαν νέοι σταθμοὶ φυλα- 


ΕΚΚΛΗΣΙΑ 


....-΄------οππεα τ 


κῶν, καὶ εἷς τοὺς τοίχους ὄχι τῶν παλαιῶν τσαρικῶν,. 


ἀλλὰ τῶν νῦν τοῦ μπολσεβισμοῦ φυλακῶν ἀναγυνώ- 
σκονται ἔγγλυφα ὁποῖα ἡ ἀκόλουθος ἀποφθεγματικὴ 
ρῆσις : «Ὑπάρχουν ἐδῶ τριῶν εἰδῶν Ῥῶσοι : ἐκεῖ- 
νοί ποὺ ἦσαν εἷς τὴν φυλακήν, ἐκεῖνοι ποὺ εἶνε εἷς 
τὴν φυλακὴν καὶ ἐκεῖνοι ποῦ θὰ εἶνε εἰς τὴν φυλα- 
κήν». Ποῦ νὰ ἀντιληφθοῦν αὐτὴν τὴν κατάστασιν οἱ 
ὑπὸ τὴν χειραγωγίαν καὶ κηδεμονείαν τῶν ἀρχῶν 
ἐπισκεπτόμενοι τὴν σημερινὴν Ρωσίαν ἵνα ἀποκομί- 
σουν ἐντυπώσεις ἀπὸ τοῦ καθεστῶτος τοῦ νέου '! «Ἡ 
ῬΡωσία---λέγει ὁ Κόπμαν---εἶνε χώρα ἀπέραντος, καὶ 
οἱ μπολσεβικοὶ θεωροῦν τὴν Μόσχαν καὶ τὴν 1[ε- 
τρούπολιν ὡς τὰς προθήκας της. ΚαταβάλΧουν πᾶ- 
σαν προσπάθειαν νὰ εἶνε αὐταὶ αἱ δύο πόλεις ἐν τάξει. 
Καὶ δι’ αὐτὺ αἱ ἐντυπώσεις τῶν ξένων εἶνε πάντοτε 


ἀνακριβεῖς. "Ας προχωρήσουν ὀλίγον βαθύτερον, καὶ ' 


τότε θὰ ἴδουν τί γίνεται εἰς τὴν Ρωσίαν. 


“Εορτασμὸς συμφορᾶς. 


Τὴν τρομερὰν αὐτὴν δυστυχέαν τῆς δεκαετηρίδος 


τ ͵ ΄ ΝΕ , ε . - 
των ἐβουλεύθησαν νὰ ἑορτάσουν οἱ ταγοὺ τοῦ ρωσι- 


κοῦ κομμουνιομοῦ ὅσον τὸ δυνατὸν πανηγυρικώτερον 


ἐντὸς «πελάγους» ἐρυθρῶν σημαιῶν καὶ διὰ τῆς γνω- 
στῆς ἀθέου καὶ ἀντιθρησκευτικῆς φιλολογίας των. Μὲ 
2 ΄ “ Ἡ » Ν ε ’ . 
ἐλπίδας ἥρπασαν τὴν ἀρχὴν οἱ µπολσεβικοί, καὶ μετὰ 
δεκαετὶαν ὅλην, ἀφοῦ ἠναγκάσθησαν νὰ ἀνακρούσουν 
πρύμναν ἐν πολλοῖς πρὸς τὸν «ἀστισμόν», ἀκόμη τρέ- 
φονται μὲ ἐλπίδας, ἀφοῦ χθὲς ἀκόμη ὁ ἐπὶ τῆς παι- 
δείας σύντροφος :Ἰουνατσλάρσκη ἐδήλου ὅτι ὁ ἀριθμὸς 
τῶν ρωσικῶν σχολείων κατωρθώθη νὰ αὐξηθῇ καθ' 
ἅπασαν τὴν διαρρεύσασαν δεκαετίαν μόνον 4 ο)ο ἐν 
, «Ν Ν Ν Ν μ τα 
συγκρίσει πρὸς τὸ τσαρικὸν 1918, μὲ τὴν προσθήκην, 
[ο ᾽ ’. . ᾽ - "4 . ἍΤ - 
ὅτι «ἐλπίζεται» νὰ αὐξηθῇ «κἄπως» κατὰ τὰ ἐφεξῆς 
ἔτη. Ταύτης τῆς «συμφορᾶς» παρασκευάξεται ὁ ἑορ- 
τασμὸς ἐν μέσῳ τῶν συμβόλων τοῦ χυθέντος καὶ τοῦ 
ἐπιδιωκομένου νὰ χυθῇ αἵματος ὑπὸ συστήματος, τὸ 
ὁποῖον πρὸς φενακισμὸν τῶν εὐπίστων καὶ ἠλιθίων 
ἐπηγγέλθη τὴν ἰσότητα, τὴν ἀδελφότητα, τὴν δι- 
καιοσύνην, τὸν ἀνθρωπισμὸν καὶ δὲν γνωρίξομεν τί 
ν ΛΑ . ͵ - [4 - λ » - ᾽ - 
ἄλλο ἀκόμη ἐκ τῶν ὑψηλῶν καὶ εὐγενῶν ἀγαθῶν, 
πρὸς τὰ ὁποῖα νὰ ατενίσῃ εἶνε ἀνάξιον. 
ὯἩ ἀπόπειρα. 

Σύμπαν τὸ ἑλληνικὸν ἀπέμεινε κατάπληκτον ἐκ 

- ΄ - - [7 - “- 5 
τοῦ ἀγγέλματος τῆς κατὰ τῆς ζωῆς τοῦ Προέδρου τῆς 
“Βλληνικῆς Δημοκρατίας στυγερᾶς ἀποπείρας. Μικροῦ 
δεῖν καὶ ὁ ἀκακώτερος καὶ προσηνέστερος τῶν “Ελ- 
λήνων, ἀλλὰ καὶ ὁ πολλαχῶς συνδεόμενος πρὸς ἐν- 
δόξους σελίδας τῆς ἱστορίας τῆς “Ελλάδος ναύαρχος 
ἔπιπτε θῦμα ἐνὺς τροφίμου τοῦ κομμουνισμοῦ, ἀπο- 


-- 


ΕΚΚΛΗΣΙΑ 


τολμήσαντος τὴν ἀποτροπαιοτέραν τῶν ἀνθρωποκτο- 
νιῶν ὑπὸ τὸ κράτος τῶν καπνῶν τῆς ἀπαισιωτέρας 
«ἰδεολογίας». Τὸ “Ελληνικὸν Κράτος, τὸ ὁποῖον 
ἐδείχθη ἀνεκτικώτερον παντὸς ἀνὰ τὸν κόσμον φιλε- 
λευθέρου καὶ πεπολιτισμένου κράτους ἀπέναντι τῆς 
ὁσημέραι εὐρυτέρας ἐξαπλώσεως τοῦ κομμουνισμοῦ 
παρ᾽ ἡμῖν, καιρός, τέλος πάντων, νὰ σκεφθῇ πλέον 
περὶ αὐτῆς τῆς ξωῆς τῶν πολιτῶν του, ἀφοῦ περὶ 
οὐδενὸς ποιεῖται τὴν ἠθικὴν καὶ πνευματικήν των 
ὑγιείαν ἐὰν κρίνῃ τις ἐκ τῆς μέχρι τοῦ νῦν ἀπέναντι 
αὐτοῦ στάσεώς του. 


ΧΡΟΝΙΚΑ 


ΕΚΚΛΗΣΙΑ ΕΛΛΑΔΟΣ 

ἯΔ. Ἱερὰ Σύνοδος συνῆλϑεν εἷς τὰς δύο τακτι- 
κὰς συνεδρίας τῆς ἑβδομάδος ταύτης ἀσχοληϑεῖσα 
περὶ διάφορα ζητήματα. 

-- Κατὰ τὴν συνεδρίαν τῆς Λευτέρας ἀνεκοινώϑη ὑπὸ 
τοῦ Σεβ. Μητροπολίτου Ναυπακιίας καὶ Εὐρυτανίας 
κ. ᾿Αμβροσίου, ἀντιπροσωπεύσαντος τὴν 'Εκκλησίαν 
τῆς “Ελλάδος ἐν τῷ ἐν Λωζάννῃ Παγχοιστιανικῷ Συ- 
νεδρίῳ «Πίστεως καὶ Διοικήσεως», ἔκϑεσις τῶν πε- 
πραγμένων τοῦ Συνεδρίου, ἥτις καὶ ἀποφάσει τῆς 
“Ἱερᾶς Συνόδου δημοσιεύεται ἐν τῷ παρόντι φύλλῳ. 

-- Ἡ Ἱερὰ Σύνοδος ἐπὶ τῇ γενομένῃ κατὰ τὴν πα- 
ρελϑοῦσαν Ιέυριακὴν δολοφονιχῇ ἀποπείρᾳ κατὰ τοῦ 
Προέδρου τῆς Δημοκρατίας ἐξέφρασε κατὰ τὴν συ- 
νεδρίαν τῆς Λευτέρας τὴν ἀγανάκτησιν καὶ τὸν ἆπο- 
τροπιασμὸν αὑτῆς χατὰ τοῦ τολμηϑέντος ἄνοσιουρ- 
Υήματος, ἅμα δὲ καὶ τὴν χαρὰν αὑτῆς ἐπὶ τῇ διασώ- 
σει τοῦ Προέδρου, πρὸς ὃν ἀπεφασίσϑη ὅπως καὶ ἐγ- 
γράφως διαβιβασϑῶσι ταῦτα. Τὸ ἔγγραφον ἐπέδωκεν 
αὐϑημερὸν ἐπισκεφϑεὶς τον Πρόεδρον τῆς Δημοχρα- 
τίας ὅ Μακ. Πρόεδρος τῆς Ἱερᾶς Συνόδου. 

--- Κατὰ τὴν αὐτὴν συνεδρίαν ἣ Ἱερὰ Σύνοδος λα- 
βοῦσα ὗπ’ ὄψιν τὸν μέγαν ἀριϑμὸν τῶν “Ἱεραρχῶν 
ἓν ταῖς νέαις χώραις τῆς “Ελλάδος καὶ τὰς δυσχε- 
ρείας τοῦ [Ἔν, ἜἜκκλησ. Ταμείου, ἀπεφάσισεν ὅπως 
συστήσῃ τῷ (Πἰκουμενικῷ Ιατριαρχείῳ τὴν συγχώ- 
νευσιν τῆς χηρευούσης προσωρινῆς Μητροπόλεως 
Φιλιατῶν μετὰ τῆς Μητροπόλεως Παραμυϑίας καὶ 
Πάργας, συμφώνως πρὸς τὴν κατὰ τὴν ἵδρυσιν τῶν 
προσωρινῶν Μητροπόλεων ληφϑεῖσαν ἀπόφασιν, 
καϑ’ ἣν αἵ χηρεύουσαι προσωριναὶ Μητροπόλεις 
ἔμελλον νὰ συγχωνεύωνται μετὰ τῶν ἀφ᾽ ὧν ἁπε- 
σπάσϑησαν Μητροπόλεων. 

--ὌὉ Ὑπουργὸς τῆς Παιδείας ἁπαντήσας εἰς τὸ 
ἔγγοαφον τῆς “Ἱερᾶς Συνόδου, δι’ οὗ αὕτη συνέχαιρεν 

αὐτῷ ἐπὶ ταῖς ἐνεργείαις διὰ τὴν ἐκκαϑάρισιν τῆς παι- 
δείας ἐκ τῶν ἀϑεϊστιχῶν καὶ ἀναρχικῶν στοιχείων, 
ϑερμῶς ηὐχαρίστησεν αὐτῇ, τονίσας τὴν ἠϑικὴν καὶ 
ἐκπολιτιστιχὴν δύναμιν τῆς Εκκλησίας. 

--Διευϑυντὴς τῆς ἓἐν Σάμῳ “Ἱερατικῆς Σχολῆς 
διωρίσϑη ὁ πρώην Μ. Πρωτοσύγκελλος τοῦ Οἴκου- 
μενικοῦ Πατριαρχείου ἀρχιμανδρίτης [Παντελεήμων 
Χουσοχοῦ. 

-- Ἐκ τῆς ἐπισταμένης μελέτης τῆς διαχειρίσεως 
τῶν ὑπολόγων “Ηγ)λίων προκύπτει, ὅτι ἣ διατήρη- 
σις τῶν ποιμνίων ὄχι μόνον δὲν ἀποφέρει περίσ- 
σευμα καϑ’ ἕκαστον γεωργιχὸν ἔτος, ἀλλ᾽ ἔστιν ὅτε 
καὶ ζημίας ἀπροσδοκήτους. ᾿Επειδὴ δὲ ἢ ἐκποίησις 
τούτων ϑὰ ἀποφέρῃ κεφάλαιον, ἐξ οὗ ϑὰ εἰσπράτ- 
τηται ὡρισμένον ἔσοδον ἄνευ ἐξόδων ἆφ᾽ ἑνός, ἀφ’ 
ἑτέρου δὲ ϑὰ ἐνοικιασϑῶσι πολυετῶς τὰ λειβάδια, 
ἔξ ὧν ἐπίσης ϑὰ προκύψῃ πάγιον ἔσοδον, διὰ δὲ τῆς 
ἐκποιήσεως ἀποφεύγεται ἡ σπατάλη τούτων ἐπὶ ζη- 
μίᾳ ἀνυπολογίστῳ τοῦ Γεν. Ἔκκλησ. Ταμείου καὶ 
τῶν Μονῶν, τὸ Λ. Συμβούλιον τοῦ Ταμείου ἀπεφά- 
σισεν ὅπως τὰ “Ηγουμενοσυμβούλια προβῶσιν εἷς 
τὴν διὰ δημοπρασίας ἐχποίησιν τῶν ποιμνίων τῶν 
Μονῶν. 

--᾿Αντίτιμον ἐπιταγῶν τριῶν λιρῶν ᾿Αγγλίας καὶ 
πέντε δολλαρίων εἰσπραχϑὲν ὑπὸ τῆς ᾿Εϑν. Τραπέζης 
διὰ λογαριασμὸν τῆς Ἵερ. Συνόδου, διετέϑη ὑπὲρ 
τοῦ ᾿Εκκλησιαστικοΐ ᾿Ὀρφανοτροφείου Βουλιαγµέ- 
νης, διὰ τοῦ Μαχαρ. Προέδρου. 

--;Επὶ ἀναφορᾷ τοῦ Σ. Γόρτυνος παρεκλήϑη τὸ 
Δ. Συμβούϊιον τοῦ Γ. Ε. Ταμείου νὰ προβῇ εἰς τὰς 
προσηκούσας ἐνεργείας ἵνα μὴ τὸ ἐξωχλήσιον τοῦ ἆγ. 
Γερασίμου ἀφαιρεϑῇ ἐκ τοῦ Γεν. Ε. ᾿Γαμείου, εἰς ὃ 
κατὰ νόμον ὑπάγεται. 

ΛΑΤΙΝΙΚΗ ΕΝΝΚΛΗΣΙΑ 

Πολὺς λόγος γίνεται ἐπ’ ἐσχάτων ἐν Ρώμῃ περὶ 
τῆς ἔναγχος διατυπώσεως ἀξιώσεων τοῦ Βατικανοῦ 
ἐπὶ ἁποκτήσεως αὐτονόμου ἰδιοκτήτου ἐδαφικῆς ἐκ- 
τάσεως ἐν τῷ ἰταλιχκῷ κράτει. Ἢ ἀξίωσις αὕτη ἀνε- 
πτύχϑη, κατὰ τὰς ἐκ Ρώμης εἰδήσεις, εἷς δύο ἄρϑρα 
δημοσιευϑέντα ἐν τῷ ἐπισήμῳ ὀργάνῳ τοῦ Βατιχκα- 
γοῦ «Οδββοτναίοτο ΒΚοπΊᾶπο», διὰ τῶν ὁποίων τὸ πρῶ- 
τον ἤδη ἀπὸ πεντηκονταετίας σαφῶς ἐχφράζονται 
αἳ διεκδικήσεις τῆς ὑπάτης ἀρχῆς τῆς Ῥωμαϊκῆς ᾿Εχ- 
κλησίας. Ἐν τοῖς ἄρϑροις τούτοις ἀναπτύσσεται ὅτι 
ὃ Πάπας, ἔχων νὰ ἐξασκήσῃ τὴν ϑρησκευτιχήν του 
κυριαρχίαν ἐπὶ ἑκατοντάδων ἑκατομμυρίων χαϑολι- 
κῶν, δὲν πρέπει νὰ ἐμπνέῃ οὐδὲ τὴν ἐλαχίστην ὑπό- 
νοιαν, ὅτι αἳ ἀποφάσεις του λαμβάνανται ὑπὸ τὴν 
πίεσιν οἱασδήποτε Δυνάμεως. Λιὰ νὰ ἐξασφαλισϑῇ 

δὲ ἢ πεποίϑησις περὶ τῆς ἀνεξαρτησίας αὐτῆς ἅπαι- 
τεῖται ἢ νὰ εἶνε ὁ [Πάπας κυρίαρχος τοῦ ἐδάφους, 
ὁσονδήποτε μικροῦ, ἐπὶ τοῦ ὁποίου μένει, ἣ νὰ μὴ 
ἔχῃ καμμίαν ἀπολύτως σχέσιν μὲ τὴν Λύναμιν, ἢ ὁ- 
ποία κατέχει τὸ ἔδαφος αὐτό, ἔστω καὶ ἐὰν πρόκει- 


[: 


ται ἡ Δύναμις αὐτὴ νὰ εἶνε ἣ ᾿Ιταλία. Οὕτω τὸ ζή-. 
τημα τίϑεται ἤδη σαφῶς: ἐὰν ϑέλῃ νὰ ἔχῃ ἀγαϑὰς. 


σχέσεις μὲ τὴν “Αγίαν "Έδραν, πρέπει ἢ 'Ιταλία, ἥ 
ὁποία ἆφήῄοεσε τὸ ἔδαφός της, νὰ ἀποδόσῃ εἰς αὐτὴν 
τὴν ἀνεξαρτησίαν. Διὰ νὰ μὴ ϑιγῇ δὲ ἡ Ιταλία, τὸ 
Βατικανὸν ϑὰ ἐδέχετο ὅπως ἥ:συμφωνία διὰ τὴν ἄνε- 
Ἑαρτησίαν τοῦ ἐδάφους τοῦ Βατικανοῦ γίνῃ μόνον 
μεταξὺ Ἰταλίας καὶ “Ἁγίας "Έδρας, χωοὶς νὰ ἆπαι- 
τῆται ἢ χύρωσις ἢ ἢ ἀνακοίνωσις εἷς καμμίαν ἄλλην 
ξένην Λύναμιν ἢ διεϑνῆ ὀργανισμόν. Προστίϑεται 
ὅμως ἁχόμη, ὅτι δέον ἀπαραιτήτως νὰ ὑπάρχῃ κοὶ 
διέξοδος:τοῦ; ἐδάφους αὐτοῦ πρὸς τὴν ϑάλασσαν, 
ἔστω καὶ ἂν εἶνε μία στενωτάτη λωρίς. 
ΙΟΥΔΑ Ι:ΣΜΟΣ 


Περὶ τὰ τέλη τοῦ παρελϑόντος Αὐγούστου συνε- 
κροτήϑη τὸ 1θον σιωνιστικὸν συνέδριον ἐν Βασιλείᾳ 
ὑπὸ τὴν προεδρείαν τοῦ καϑηγητοῦ Χοίζπιαηη, Τὰ 
πλείονα τῶν ἐπασχολησάντων αὐτὸ ζητημάτων ἦσαν 
μᾶλλον πολιτικὰ καὶ οἰκονομικά, ἢ ϑρησχκευτικά. Εκ 
τῶν ἐκτυλιχϑέντων κατ’ αὐτὸ ἐπεισοδίων κατέστη κα- 
ταφανὲς ὅτι ὃ σιωνισμὸς διανύει ἡμέρας ἄγαν δυ- 
σχερεῖς, ἀφοῦ μάλιστα γίνεται λόγος αὐτὸ τοῦτο περὶ 
κρίσεως τοῦ Σιωνισμοῦ. Ἢ εἰς Γ]αλαιστίνην μετανά- 
στευσις ἐξετυλίχϑη κατὰ τρόπον ἥκιστα ἵκανοποιητι- 
κόν. ᾿Αχριβῶς δ’ ἐκ τῆς ἀπαιτήσεως λογοδοσίας περὶ 
τοῦ μεταναστευτικοῦ ἔργου παρὰ τῶν ἀναλαβόντων 
αὐτὸ πολιτικῶν καὶ ἐποικιστῶν προὐκλήϑησαν τὰ 
περὶ ὧν ὁ λόγος ἐπεισόδια, καϑ' ὅσον ἐξητήϑησαν 
οἱ λόγοι τῆς ἀποτυχίας τῆς σιωνι στικῆς ἐπιχειρήσεως. 
Δι’ ἀποφάσεως παμψηφεὶ ληφϑείσης ἐπεκρίϑη. αὖ- 
στηρῶς ἡ ἀγγλικὴ διοίκησις τῆς Παλαιστίνης, «ὥς μὴ 
ἀνταποχρινομένη οὔτε εἷς τὸ πνεῦμα, ᾿ οὔτε εἰς τὰς 
διαθέσεις τῆς ἀνατεϑείσης εἷς τὴν ᾿Αγγλίαν ἐντολῆς 
ἐπὶ τῆς Γ]αλαιστίνης». 


π. 


Δ ΔΦΟΡΑ 


Εἰς τὴν Βουδαπέστην ἱδρύϑη τὴν προπαρελϑοῦσαν 
ἑβδομάδα μία νέα ϑρησκευτικὴ αἵρεσις, τῆς ὁποίας 
τὸ παράδοξον συνίσταται εἰς τὸ ὅτι ἀποτελεῖται ἀπὸ 
Ἑβραίους, οἳ ὁποῖοι χωρὶς νὰ παραιτοῦνται τῆς 
ἰδίας των πίστεως, ἀποδέχονται τὴν χριστιανιχὴν 
λατρείαν καὶ χαρακτηρίζουν ξαυτοὺς ὧς «“Ἑβραίους 
πιστεύοντας εἷς τὸν Χριστόν». Τὰ μέλη τῆς νέας 
αἱρέσεως εἶνε κατὰ μέγα μέρος ἐπαγγελματίαι, ἰατροί, 
δικηγόροι, διδάσκαλοι καὶ σπουδασταὶ τοῦ σεμιναρίου 
τῶν ραβίνων. Ιίατ᾽ οὐσίαν πρόκειται περὶ Ίσραηλι- 
τῶν, οἵ ὁποῖοι προσχωροῦντες εἰς τὴν χοριστιανικὴν 
ϑρησχείαν δὲν ϑέλουν νὰ κατηγορηϑοῦν ὅτι ἀποβλέ- 
πουν εἰς ὑλικὰ συμφέροντα. Κατὰ τὴν γενομένην συγ- 
κέντρωσιν, οἵ παρεστῶτες ἀπήγγειλαν τὸ «[Τάτερ 

ἡμῶν». εἰς γλῶσσαν “Εβραϊκήν. Κἀτόπιν -ὠμίλησαν.. 
διάφοροι ρήτορες, βεβαιώσαντες ὅτι ἡ αἵρεσις προ-... 
τίϑεται νὰ ἐπαναγάγῃ εἰς τὴν 'ϑρησχευτυκὴν πίστιν. 


τὴν νεολαίαν. '.. ΕΠ 
ΝΕΑ ΒΙΒΛΙΑ ΠΠ Ἢ 

Νι 1. Λούβαρι (Καϑηγητοῦ τοῦ Πανιπίσνημίσνη Γεν 
κοῦ Γραμματέως τοὺ Ὑπουργείου Παιδείας). ᾿Εκπαίδευσις 
καὶ ᾿Ανϑρωπισμός. Νέα ζωὴ ἀνϑίζει ἀπὸ τὰ ' ἐρείπια. " Ἔκδο-. 
τικὸς Οἶκος Α. Κασιγόνη, ᾿Αλεξάνδρεια 1927. μν 
Δημητρίου Π. Πασχάλη, Μεσαιωγνικαὶ Χαὶ μεταγενέστε-. 
"Ανδρου. ᾿Ανατύπωσις ἐκ τοῦ | 
τῆς “Εταιρείας ἙνζαντιΥΦΉΝ 


ραι ἐπιγραφαὶ τῆς νήσου 
Δ΄ τόμου τῆς ᾿Επετηρίδος 
Σπουδῶν. ᾿Αϑῆναι το27. 


ΔΗΜΟΠΡΆΞΣΞΙΜΙ 
Ὁ “Ἡγούμενος τῆς Ἱερᾶς Μονῆς “Αγίου Κωνσταντίνου δι 
Λοχρίδος διακηρύττει ὅτι: ᾿Εκτίϑενται εἰς. ἐπαναληπτικὴν Ε 
δημοπρασίαν 1) Τὸ ἐκ΄55ο τετρ. μ. οἰχόπεδον τῆς Μονῆς. 
κείμενον ἐπὶ τῆς παραλιακῆς δημοσίας ὁδοῦ καὶ Ν. Α. τῆς ν 
Μονῆς 2) Τὸ ἁλώνιον τῆς Μονῆς ἐκτάσεως στρεμμάτων Ἵ 
δ ὃ) Ὁ ἐν τῇ ϑέσει Ζάμπλιακα ἀγρὸν: τῆς Μονῆς ἐῑκτά-. 
σεως στρεμμάτων ἐννέα καὶ 4) Ὁ ἐν τῇ ϑέσει «Νεοχώριον... 
ἀγρὸς τῆς Μονῆς ἐκτάσεως στρεμ. δύο. “Η δημοπρασία. 
ἐνεργηϑήρεται ἐν “Αταλάντη ἐνώπιον τοῦ συμ)γράφον ν 
᾽Αποστόλου Ντέβο, τοῦ οἰκονομικοῦ ἐφόρου καὶ τοῦ ἀντι-.. 
προσώπου τῆς Μονῆς, τὴν 26ην Νοεμβρίου ἡμέραν Σάββα-. ᾿ 
τον καὶ ὅραν 10--τ) π. μ. Ὃς πρώτη προσφορὰ διὰ τὸ .. 
ἁλώνιον ὁρίζεται τὸ ποσὸν τῶν ἑκατὸν χυλιάδων (100. 900)... 
δραχμῶν.᾽Εν “Αγίῳ Κωνσταντίνῳ τῇ 25ῃ Οκτωβρίου 1927... 


Τὸ ἡγ)λνον τῆς ἐν Παρνασσίδι "Ιερᾶς Μονῆς Προγάτο | 
᾿ἨΗλιού. Προκηρύττει ὅτι ἐκτίϑενται εἰς πλειοδοτιχὴν δη- 
μοπρασίαν ἐκποιήσεως ὀκτὼ (8) ἐλαιόδενδρα τῆς Μονῆς . 
κείμενα ἐν τῇ. ϑέσει Μεσοβοῦνι τοῦ μεγάλου. 'Ελαιῶνος. . 
τὴν 20ην Ν)βρίου ἐ. ἔ, ἐν ᾿Αμϕίσσῃ ἐνώπιον τοῦ ἁρμοδίου'.. 
συμ)γράφου, τοῦ Οἰκονομικοῦ ᾿Εφόρου καὶ τοῦ ἀντιπροσώ- 
που τῆς Μονῆς, συμφώνως πρὸς τοὺς ὅρους καὶ ὑποχρεώ: 
σεις τῆς ταὐταρίϑμου διαχηρύξεώς µας καὶ ἥτις ἔχδι κατα-. 
τεϑῇ ἐν τῷ γραφείφ τῆς Μογῆς, ἧς δύνανται νὰ λάβωσι. 
γνῶσιν οἱ βουλόμενοι. ᾿Εν “Ιερᾷ Μονῇ Προφήτου. ᾿Ηλιοὺ 
τῇ 24 ᾿Οχτωβρίου τ927. 


ἀοδθὶ 

Τὸ Ἥγ)λιον τῆς 'Ι6ρᾶς Μονῆς Ζερμπίτσης διακηρύττει. 
ὅτι κριϑείσης ἀσυμφόρου τῆς παρὰ τοῦ τελευταίου πλειο-. 
δότου προσφερϑείσης τιμῆς ἐπὶ τοῦ τεμαχείου Κατσαροῦ 
Σκλαβοχωρίου ἐπαγαλαμβάγεται αὕτῃ τὴν 18ην Ν)βρίου 
ἐ. ἔ. ἡμέραν Κυριακὴν καὶ ὥραν 10-12 π. μ. ἐνώπιον τοῦ . 
Συμ)γράφου Σπάρτης κ. Αναστασίου Καλαβρυτινοῦ καὶ 
τῶν νομίμων ἀντιπροσώπων. Οἱ βουλόμενοι δύνανται νὰ 
λάβωσιν γνῶσιν τῶν ὅρων συγγραφῆς καὶ ὑποκρεώσεων 
ὄντων αὐτῶν τούτων τῶν ἀρχικῶν μας τοιούτων, καὶ Χα-. 
τατεθεμένων εἰς τὸ Γραφεῖον τῆς, Μονῆς καὶ τοῦ ἄνω. 
συμβολαιογράφου. Ἐν “Ἱερᾷ Μονῇ 2Ζερμπίτσης τῇ 18 
ϑ)βρίου 1921. : 


Τὸ Ἥγ)λιον τῆς Τὶ Μονῆς Ζερμπίτσης διακηρύττει ὅτι. 
χριϑείσης ἀσυμφόρου τῆς πορὰ τοῦ τελευταίου πλειοδότου 
προσφερϑείσης τιμῆς ἐπὶ τοῦ τεμαχίου Τούρκα Καμινίων 
μετὰ τῆς κεραμοχαμίνου; ἐπαναλαμβάνεται αὕτη τὴν 18 . 
Ν)βρίου. ἐ. ἔ, ἡμέραν. Ιζυριακὴν καὶ ὥραν 10 - τ2 π.μ. ἐνώ-. 
πιον τοῦ Συμ)φου Ξ Ξηροκαμπίου Κων. Σακελλαριάδου καὶ 
τῶν νομίμων ἀντιπροσώπων. Οἵ βουλόμενοι δύνανται νὰ 
λάβωσιν γνῶσιν τῶν -σχετικῶν ὅρων συγγραφῆς καὶ ὑπο- 
χρεώσεων ὄντων αὐτῶν τούτων τῶν ἀρχικῶν μας τοιού-. 
των, κατατεϑέντων δὲ εἰς τὸ Γραφεῖον τῆς Μονῆς καὶ 
τὸ τοῦ ἄνω Συμβολαιογράφου. Ἔν “ΙΙ. Μονῆ Ζερμπίτσης 
τῇ τ8 ᾿Οχτωβρίου 109927. 

